(4) การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่ง ซึ่งประกอบด้วยสารที่ระเหยได้ชนิดต่างๆ ความชื้น
และแร่ธาตุที่สำคัญคือ คาร์บอน (CARBON) ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจากเผาไหม้แล้ว

ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท
BITUMINOUSซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปี
และค่อยๆ จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลก และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่านหิน ขอบเขตพื้นที่การกระจายตัวของแหล่งถ่านหิน
คุณภาพทางเคมี และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้

(1) การสำรวจ :
เริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาของพื้นที่เพื่อกำหนดพื้นที่เป้าหมายเบื้องต้น
ขั้นตอนต่อมาจึงทำการเจาะสำรวจ (SCOUT DRILLING)
ซึ่งเป็นการเจาะสำรวจเพื่อศึกษาการสะสมตัวของชนิดดินและหินและโครงสร้างทางธรณีวิทยาของพื้นที่เพื่อให้แน่ใจว่ามีถ่านหินสะสมตัวอยู่
เมื่อพบบริเวณที่มีถ่านหินสะสมตัวอยู่ก็จะทำการเจาะสำรวจเพื่อประเมินคุณภาพและปริมาณสำรองในเชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
(DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(1) แต่งแร่ :
    ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
    ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

นโยบายการกำหนดราคาถ่านหิน

ราคาขายถ่านหินจะกำหนดตามหน่วยของค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่นทั่วไป
ราคาขายสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไขอื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน
การกำหนดราคาขายถ่านหินที่นำเข้าจากต่างประเทศขึ้นอยู่กับการตกลงของลูกค้าแต่ละราย
ซึ่งอาจจะเป็นราคา FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย

วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อ ซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปีและมีฐานะการเงินมั่นคงเท่านั้น
ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ จะให้ลูกค้าเปิด LETTER OF CREDIT
(L/C) ซึ่งตั้งแต่เปิดกิจการในปี 2528 จนถึงปัจจุบันบริษัทฯ
ประสบปัญหาหนี้สูญจากการจำหน่ายถ่านหินน้อยมาก

กลยุทธ์ในการแข่งขัน

บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พัฒนาวิธีการผลิตถ่านหินให้ได้คุณภาพดี
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน

ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย (OLIGOPOLY MARKET)
โดยลูกค้าที่เป็นกลุ่มโรงงานอุตสาหกรรมขนาดใหญ่ จะมีคู่แข่งขันที่สำคัญคือบริษัท บ้านปู จำกัด
(มหาชน) ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขันที่สำคัญคือ บริษัท
ยูนิคไมนิ่ง เซอร์วิสเซส จำกัด (มหาชน), บริษัท เอเซียกรีน เอนเนอจี จำกัด (มหาชน)
และบริษัท เอ็นเนอร์ยี่ เอิร์ธ จำกัด (มหาชน) โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายสิบปี
จึงมีจุดแข็งและศักยภาพในการแข่งขันที่เพียงพอ

แนวโน้มอุตสาหกรรม

ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและปริมาณความต้องการพลังงานความร้อนเป็นสำคัญ
คาดว่าแนวโน้มการใช้ถ่านหินในปีต่อๆ ไปยังคงขยายตัวเพิ่มขึ้น
เนื่องจากราคาน้ำมันเชื้อเพลิงอื่นยังมีราคาแพงกว่าถ่านหินมาก คาดว่าราคาถ่านหินในปี 2555
จะทรงตัวอยู่ในระดับสูงในทิศทางเดียวกับราคาน้ำมันเชื้อเพลิงที่ปรับตัวสูงขึ้น

[]

การจัดหาผลิตภัณฑ์

+--------------------------------------------------+-----+-----+-----+
| การผลิตถ่านหินในช่วง 3 ปี ที่ผ่านมา                      | (ห  |     |     |
|                                                  | น่วย |     |     |
|                                                  | :   |     |     |
|                                                  | พัน  |     |     |
|                                                  | ตัน) |     |     |
+--------------------------------------------------+-----+-----+-----+
|                                                  | 2   | 2   | 2   |
|                                                  | 552 | 553 | 554 |
+--------------------------------------------------+-----+-----+-----+
| กำลังการผลิตถ่านหิน                                  |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 2,  | 2,  | 2,  |
| INDONESIA                                        | 000 | 500 | 500 |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | 1,  | 1,  | 2,  |
|                                                  | 000 | 500 | 000 |
+--------------------------------------------------+-----+-----+-----+
| ปริมาณการผลิตถ่านหินในแต่ละปี                          |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 1,  | 2,  | 2,  |
| INDONESIA                                        | 391 | 087 | 347 |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | 550 | 1,  | 1,  |
|                                                  |     | 153 | 840 |
+--------------------------------------------------+-----+-----+-----+
| (ผลิตถ่านหินออกจำหน่ายในไตรมาสที่ 3/2552)              |     |     |     |
+--------------------------------------------------+-----+-----+-----+
| ปริมาณถ่านหินสำรองคงเหลือ ณ วันสิ้นปี                    |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 72, | 72, | 70, |
| INDONESIA                                        | 787 | 787 | 440 |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | 24, | 23, | 21, |
|                                                  | 450 | 297 | 457 |
+--------------------------------------------------+-----+-----+-----+
| หมายเหตุ : (1) เหมืองถ่านหินแหล่งที่ 1 ซึ่งดำเนินการโดย    |     |     |     |
| PT. LANNA HARITA INDONESIA                       |     |     |     |
| ได้ปรับปรุงปริมาณสำรองคงเหลือเพิ่มขึ้นหลังจ                |     |     |     |
| ากได้ทำการศึกษาและตรวจสอบปริมาณสำรองถ่านหินตามมาตรฐาน |     |     |     |
| JORC CODE แล้วในปี 2554 ส่วนแหล่งที่ 3                 |     |     |     |
| ยังอยู่ในระหว่างดำเนินการคาดว่าจะแล้วเสร็จในปี 2555       |     |     |     |
|                                                  |     |     |     |
|   (2) เหมืองถ่านหินแหล่งที่ 2 ซึ่งดำเนินการโดย PT. CITRA  |     |     |     |
|   HARITA MINERAL                                 |     |     |     |
|                                                  |     |     |     |
| ได้หยุดการทำเหมืองเนื่องจากศาลฎีกาสั่งเพิกถอนสัมปทานเมื่อวันที่ |     |     |     |
|   17 กรกฎาคม 2551                                |     |     |     |
+--------------------------------------------------+-----+-----+-----+

การประกอบธุรกิจเอทานอลเป็นเชื้อเพลิง

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น มันสำปะหลัง,อ้อย,
กากน้ำตาล, ข้าวโพด เป็นต้น โดยผ่านกระบวนการย่อยสลาย และหมักเพื่อเปลี่ยนแป้งเป็นน้ำตาล
และกลั่นเป็นแอลกอฮอล์จนได้ความบริสุทธิ์ถึง 99.5% โดยปริมาตร

เอทานอลมีสูตรโมเลกุล C₂H₅OH มีจุดเดือดประมาณ 78 องศาเซลเซียส
คุณสมบัติโดยทั่วไปเป็นของเหลวใส ไม่มีสี ติดไฟง่าย เป็นเชื้อเพลิงที่มีค่าออกเทนสูง
เนื่องจากมีออกซิเจนสูงถึง 35%
ดังนั้นหากนำเอาเอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดมลพิษทางอากาศ โดยลดปริมาณสารประกอบไฮโดรคาร์บอน คาร์บอนมอนนอกไซด์ (CO)
และคาร์บอนไดออกไซด์ (CO₂) ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ
(GREEN HOUSE EFFECT) รวมทั้งลดควันดำ สารอะโรเมติกส์ และสารประกอบเบนซิน
ซึ่งจะส่งผลดีต่อสิ่งแวดล้อม

เอทานอลเป็นสารเคมีที่สามารถใช้ทดแทนสาร MTBE (METHYL TERTIARY BUTYL ETHER)
ซึ่งเป็นสารปรุงแต่งเพื่อเพิ่มค่าออกเทน (OCTANE) ในน้ำมันเบนซิน โดยสาร MTBE
มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศอีกทั้งก่อให้เกิดสารตกค้างและปนเปื้อนกับน้ำใต้ดิน
ซึ่งหลายประเทศประกาศห้ามใช้แล้ว เนื่องจากก่อให้เกิดมลพิษทางอากาศ
และที่สำคัญประเทศไทยต้องจ่ายเงินเพื่อนำเข้าสาร MTBE ปีละหลายพันล้านบาท

การผลิตเอทานอลเป็นเชื้อเพลิง

กรรมวิธีการผลิตเอทานอลขึ้นอยู่กับวัตถุดิบและสารประกอบเอทานอลที่ต้องการแตกต่างกันออกไป
ซึ่งสามารถจำแนกตามประเภทวัตถุดิบได้ 3 ประเภท ดังนี้

(1) วัตถุดิบประเภทแป้ง อันได้แก่ ผลผลิตทางการเกษตรพวกธัญพืช เช่น ข้าวเจ้า ข้าวสาลี
    ข้าวโพด ข้าวฟ่าง และพืชหัว เช่น มันสำปะหลัง มันฝรั่ง เป็นต้น

(2) วัตถุดิบประเภทน้ำตาล อันได้แก่ อ้อย กากน้ำตาล บีทรูท เป็นต้น

(3) วัตถุดิบประเภทเส้นใย ซึ่งส่วนใหญ่เป็นผลพลอยได้จากผลผลิตทางการเกษตร เช่น ฟางข้าว
    ชานอ้อย ซังข้าวโพด รวมทั้งของเสียจากโรงงานอุตสาหกรรม เช่น
    ของเสียจากโรงงานกระดาษ เป็นต้น

ริษัท ไทย อะโกร เอ็นเนอร์ยี่ จำกัด (มหาชน) ผลิตเอทานอลเพื่อใช้เป็นเชื้อเพลิง
โดยใช้กากน้ำตาลและมันสำปะหลังเป็นวัตถุดิบหลักโดยมีขั้นตอนการผลิตที่สำคัญ 4 ขั้นตอน คือ
การเตรียมวัตถุดิบ การหมัก การกลั่น และการดูดน้ำออก
ซึ่งกระบวนการผลิตเอทานอลจากวัตถุดิบทั้ง 2
ชนิดข้างต้นแตกต่างกันในส่วนของขั้นตอนการเตรียมวัตถุดิบ
คือในกรณีที่ใช้วัตถุดิบมันสำปะหลังจะเพิ่มขั้นตอนการเปลี่ยนแป้งให้เป็นน้ำตาล
ก่อนที่จะเข้าสู่กระบวนการหมัก

การบำบัดน้ำเสียจากกระบวนการผลิตเอทานอลเป็นเชื้อเพลิง

(1) น้ำเสียจากกระบวนการผลิตเอทานอลจากกากน้ำตาล
    จะถูกนำไปบำบัดด้วยระบบบำบัดแบบไม่ใช้อากาศ (ANAEROBIC DIGESTOR)
    โดยระบบนี้จะทำการบำบัดน้ำเสียและผลิตก๊าซชีวภาพ (BIOGAS)
    เพื่อนำไปใช้เป็นเชื้อเพลิงทดแทนน้ำมันเตาสำหรับหม้อไอน้ำ
    (BOILER)ซึ่งทำให้สามารถประหยัดการใช้เชื้อเพลิงได้เป็นอย่างมากและเป็นผลดีกับสิ่งแวดล้อม
    โดยน้ำเสียที่ผ่านการบำบัดจะถูกระบายสู่บ่อตกตะกอนเพื่อลดปริมาณของแข็งที่แขวนลอยในน้ำแล้วส่งต่อไปยังบ่อกักเก็บน้ำขนาดใหญ่เพื่อนำไปใช้เป็นน้ำชลประทานสำหรับการเกษตร
    เช่น ไร่อ้อย, ไร่มันสำปะหลัง เป็นต้น

(2) น้ำเสียจากกระบวนการผลิตเอทานอลจากมันสำปะหลังจะถูกสูบและส่งไปยังระบบผลิตก๊าซชีวภาพ
    (BIOGAS) โดยขั้นแรกจะเป็นการลดอุณหภูมิของน้ำเสียด้วยระบบ Heat Exchanger
    ก่อนจะส่งไปพักในบ่อ Equalizing แล้วจึงส่งต่อไปยังระบบบำบัดแบบ Up flow
    Anaerobic Sludge Blanket (UASB) ซึ่งเป็นระบบบำบัดน้ำเสียแบบไร้อากาศ
    เพื่อผลิตก๊าซชีวภาพสำหรับนำไปใช้เป็นเชื้อเพลิงทดแทนน้ำมันเตาสำหรับหม้อไอน้ำ (Boiler)
    ซึ่งทำให้ประหยัดการใช้เชื้อเพลิงได้เป็นอย่างมากและเป็นผลดีกับสิ่งแวดล้อม
    สำหรับน้ำเสียที่ผ่านการบำบัดจากระบบ UASB
    แล้วจะถูกส่งต่อไปยังบ่อตกตะกอนและบ่อผึ่งต่อไป

นโยบายการกำหนดราคาเอทานอล

ภาครัฐโดยสำนักงานนโยบายและแผนพลังงาน (สนพ.) กระทรวงพลังงาน
จะเป็นผู้กำหนดราคาเอทานอลอ้างอิงเพื่อใช้เป็นเกณฑ์มาตรฐานในการเจรจาต่อรองระหว่างผู้ซื้อและผู้ขาย
แต่ก็มิได้มีการควบคุมราคาแต่อย่างใด
ทำให้ราคาเอทานอลที่มีการซื้อขายจริงขึ้นอยู่กับการเจรจาตกลงระหว่างผู้ซื้อและผู้ขายเป็นสำคัญ
โดยสนพ. ใช้สูตรราคาเอทานอลที่อ้างอิงมาจากต้นทุนวัตถุดิบในประเทศ (cost-plus)
แต่ราคาดังกล่าวก็ยังไม่สะท้อนต้นทุนการผลิตที่แท้จริงของผู้ประกอบการ
เนื่องจากมีข้อจำกัดของฐานข้อมูลที่ใช้ในการคำนวณ ซึ่งปัจจุบัน สนพ.
กำลังศึกษาปรับปรุงหลักเกณฑ์การคำนวณราคาเอทานอลอ้างอิงใหม่ให้สอดคล้องกับราคาเอทานอลซื้อขายกันจริงในท้องตลาดมากขึ้น
คาดว่าจะประกาศใช้ในปี 2555

ารจัดจำหน่ายเอทานอล[]

เอทานอลที่ใช้เป็นเชื้อเพลิง (แอลกอฮอล์บริสุทธิ์ 99.5% โดยปริมาตร)
จะต้องผสมกับน้ำมันเบนซินออกเทน 91 จำนวน 0.5% โดยปริมาตรซึ่งเรียกว่าการ denature
เป็นเอทานอลแปลงสภาพ (DENATURED ETHANOL) เพื่อจำหน่ายให้กับบริษัทผู้ค้าน้ำมัน
ทั้งนี้ตามข้อกำหนดในการยกเว้นภาษีสรรพสามิต
โดยบริษัทผู้ค้าน้ำมันจะนำเอทานอลที่ซื้อไปผสมกับน้ำมันเบนซินในอัตราส่วนผสม 10%, 20%, หรือ
85% เป็นน้ำมันแก๊สโซฮอล์ โดยลูกค้าเป็นผู้รับผิดชอบการขนส่งเอทานอลที่ซื้อเองเป็นส่วนใหญ่
และมีบางรายที่บริษัทฯ เป็นผู้รับผิดชอบขนส่งเอทานอลที่ซื้อให้จนถึงคลังเก็บน้ำมันของลูกค้า
ซึ่งส่วนใหญ่จะขายเป็นเงินเชื่อโดยที่ลูกค้าเป็นบริษัทน้ำมันขนาดใหญ่ที่มีความมั่นคงทางการเงินสูง
จึงไม่มีความเสี่ยงจากการที่ลูกค้าจะไม่ชำระหนี้ในอนาคต

กลยุทธ์ในการแข่งขัน

เน้นการให้บริการและการควบคุมคุณภาพผลิตภัณฑ์เป็นกลยุทธ์ที่สำคัญที่ทำให้ได้รับความไว้วางใจจากลูกค้า
และทำให้สามารถครอบครองตลาดไว้ได้เป็นส่วนใหญ่

ภาวการณ์แข่งขัน

เมื่อพิจารณาอุปสงค์และอุปทานของเอทานอลในปี 2554
ปรากฏว่าปริมาณความต้องการใช้เอทานอลในประเทศโดยเฉลี่ยอยู่ที่ประมาณ 1.2 ล้านลิตรต่อวัน
ซึ่งคิดเป็นปริมาณที่ค่อนข้างต่ำเมื่อเทียบกับปริมาณเอทานอลที่สามารถผลิตได้ทั้งอุตสาหกรรมทำให้เกิดภาวะเอทานอลล้นตลาด
(EXCESS SUPPLY)
กอปรกับวัตถุดิบกากน้ำตาลและมันสำปะหลังยังมีราคาแพงทำให้ผู้ประกอบการเอทานอลบางรายต้องหยุดการผลิตเอทานอล
นอกจากนี้รัฐบาลยังได้ประกาศนโยบายลดการจัดเก็บเงินเข้ากองทุนน้ำมันเชื้อเพลิงชั่วคราวสำหรับน้ำมัน
3 ประเภทคือ น้ำมันเบนซิน 95, น้ำมันเบนซิน 91และน้ำมันดีเซล เริ่มตั้งแต่วันที่ 27 สิงหาคม
2554 เป็นต้นมาทำให้ ปริมาณการจำหน่ายแก๊สโซฮอล์ในช่วงไตรมาสที่ 4/2554 ลดลงไปประมาณ
15 ถึง 20%
โดยมีผู้ประกอบการเอทานอลบางรายแก้ไขปัญหาด้วยการส่งออกเอทานอลไปจำหน่ายยังต่างประเทศแทน
เช่น ฟิลิปปินส์, เกาหลี, ญี่ปุ่น, ไต้หวัน เป็นต้นโดยมีปริมาณการส่งออกเอทานอลสูงกว่าปี 2553
ร่วม 3 เท่าตัว

สำหรับปริมาณเอทานอลที่ป้อนเข้าสู่ตลาดในปี 2554นั้น
มาจากโรงงานเอทานอลที่เปิดดำเนินการแล้วจำนวน 18 แห่ง
คิดเป็นกำลังการผลิตเอทานอลรวมทั้งสิ้น 3.04
ล้านลิตรต่อวันคาดว่าปี2555จะมีโรงงานเอทานอลเปิดดำเนินการอีก 7 โรงงาน
ส่วนใหญ่เป็นโรงงานเอทานอลที่ผลิตจากมันสำปะหลังคิดเป็นกำลังการผลิตเอทานอลรวมทั้งสิ้น 2.22
ล้านลิตรต่อวัน ทำให้กำลังการผลิตเอทานอลในประเทศเพิ่มขึ้นเป็น 5.26 ล้านลิตรต่อวันในปี 2555
แต่ปริมาณการผลิตเอทานอลที่เกิดขึ้นจริงนั้นขึ้นอยู่กับปริมาณความต้องการและราคาเป็นสำคัญ
โดยคาดว่าราคาเอทานอลในปี 2555
น่าจะปรับตัวลดลงเนื่องจากราคาวัตถุดิบมีแนวโน้มที่จะปรับตัวลดลงตามปริมาณผลผลิตอ้อยและมันสำปะหลังที่เพิ่มขึ้น

แนวโน้มของอุตสาหกรรม

คาดว่าปริมาณความต้องการใช้เอทานอลเพื่อผลิตเป็นน้ำมันแก็สโซฮอล์ในปี 2555
จะยังคงมีแนวโน้มเติบโตขึ้น
โดยมีปัจจัยสนับสนุนที่สำคัญคือรัฐบาลโดยคณะกรรมการนโยบายพลังงานแห่งชาติ (กพช.)
ได้อนุมัติให้ยกเลิกการใช้น้ำมันเบนซิน 91 เริ่มตั้งแต่วันที่ 1 ตุลาคม 2555
เป็นต้นไปเพื่อส่งเสริมให้เกิดการใช้แก๊สโซฮอล์มากขึ้น คาดว่าหลังจากยกเลิกการใช้เบนซิน 91
แล้ว จะทำให้ปริมาณการใช้เอทานอลเพิ่มขึ้นอีก 800,000
ลิตรต่อวันกอปรกับภาครัฐมีนโยบายที่จะจัดเก็บเงินเข้ากองทุนน้ำมันเชื้อเพลิงอีกครั้งหนึ่งเริ่มตั้งแต่วันที่
16 มกราคม 2555 เป็นต้นไป
ทำให้มีส่วนต่างราคาระหว่างน้ำมันแก๊สโซฮอล์กับน้ำมันเบนซินธรรมดาเพิ่มมากขึ้น
ซึ่งจะจูงใจให้ผู้บริโภคหันมาใช้น้ำมันแก๊สโซฮอล์เพิ่มมากขึ้นด้วย

ความรับผิดชอบต่อสังคมและสิ่งแวดล้อม

แม้เป้าหมายหลักของธุรกิจคือการรักษามาตรฐานของผลิตภัณฑ์ในทุกขั้นตอนของกระบวนการผลิตก็ตาม
แต่บริษัท ลานนารีซอร์สเซส จำกัด (มหาชน)
และบริษัทในเครือก็มิได้ละเลยจิตสำนึกและความรับผิดชอบที่มีต่อสังคมชุมชนและสิ่งแวดล้อม
การทำเหมืองถ่านหินของบริษัทย่อยจะต้องปฏิบัติตามแผนผังโครงการทำเหมืองและรายงานผลกระทบสิ่งแวดล้อม(ENVIRONMENTAL
IMPACT ANALYSIS STUDY) ที่ได้รับการอนุมัติจากหน่วยราชการที่เกี่ยวข้อง
ซึ่งจะต้องมีการควบคุมดูแลจากหน่วยราชการดังกล่าวตลอดเวลา
และจัดให้มีการฟื้นฟูสภาพพื้นที่ภายหลังการทำเหมืองเพื่อปรับปรุงสภาพแวดล้อมและระบบนิเวศวิทยาพื้นที่ภายหลังการทำเหมืองให้อยู่ในสภาพที่ดี
โดยได้ฟื้นฟูสภาพพื้นที่ที่ผ่านการทำเหมืองถ่านหินด้วยการปลูกต้นไม้ที่มีคุณค่าเชิงอนุรักษ์และมีการปรับปรุงพื้นที่เพื่อใช้ในกิจกรรมต่างๆ
เช่น พื้นที่เพื่อการเกษตร อ่างเก็บน้ำ การอยู่อาศัย เป็นต้น

PT. LANNA HARITA INDONESIA (LHI)
ซึ่งเป็นบริษัทย่อยที่ประกอบธุรกิจเหมืองถ่านหินในประเทศอินโดนีเซียได้รับรางวัลด้านสิ่งแวดล้อมในปี
2554 จำนวน 3 รางวัลดังนี้[]

-   เมื่อมิถุนายน 2554 LHI ได้รับประกาศนียบัตรสีเขียว (GREEN certificate for
    Excellent Environmental management )
    สำหรับการบริหารจัดการด้านสิ่งแวดล้อมยอดเยี่ยมในปี 2553-2554
    จากผู้ว่าราชการจังหวัดกาลิมันตันตะวันออก (governor of east kilimantan
    provinCe) แห่งประเทศอินโดนีเซีย เนื่องจาก LHI
    สามารถจัดการด้านสิ่งแวดล้อมได้ดีกว่าข้อกำหนดตามกฎหมาย

-   เมื่อเดือนตุลาคม 2554 LHI ได้รับประกาศนียบัตรสีฟ้า (blue rank certificate for
    environmental management) สำหรับการบริหารจัดการสิ่งแวดล้อมในปี 2553-2554
    จากรัฐมนตรีว่าการกระทรวงสิ่งแวดล้อมแห่งประเทศอินโดนีเซียเนื่องจากLHIสามารถบริหารจัดการสิ่งแวดล้อมได้ดีตามข้อกำหนดของกฏหมาย[]

-   เมื่อเดือนพฤศจิกายน 2554LHIได้รับรางวัล “bronze category for mining
    environmental management” ในปี 2554 จาก Directorate general of
    mineral and coal แห่งประเทศอินโดนีเซีย โดยมีเกณฑ์การประเมิน 6 ข้อคือ(1)
    การบริหารจัดการสิ่งปกคลุมชั้นหิน (management of rocks coverings) (2)
    การสึกกร่อนและการทับถมต่างๆ (Erosion and sedimentation) (3)
    การเพาะปลูกต้นไม้ (nursery) (4) การฟื้นฟูและการทำประโยชน์ในที่ดิน (seedling
    and reclamation) (5) โครงสร้างและองค์ประกอบต่างๆ (SUPPORTING FACILITIES
    และ (6) การติดตามประเมินผล (Monitoring)
    โดยมีบริษัทที่ได้รับการคัดเลือกให้เข้ารับรางวัลจำนวน 20 บริษัท แบ่งเป็นรางวัลที่ 1
    (1^(st) Gold) จำนวน 6 บริษัท,รางวัลที่ 2 (2^(nd) silver) จำนวน 3 บริษัท
    และรางวัลที่ 3 (3^(rd) bronze) จำนวน 11 บริษัท[]

[]

PT. LANNA HARITA INDONESIA (LHI) ได้ให้ความสำคัญกับการพัฒนาชุมชน
สังคมและสิ่งแวดล้อมในพื้นที่อำเภอซามารินดาและคูเตย ประเทศอินโดนีเซีย
ซึ่งเป็นที่ตั้งสัมปทานเหมืองถ่านหินของ LHIโดยได้ใช้จ่ายเงินไปจำนวน 2,077,219,169
รูเปียะห์อินโดนีเซียในปี 2554

ด้านการศึกษาและกีฬา

-   LHIได้มอบทุนการศึกษาจำนวน 17,250,000
    รูเปียะห์อินโดนีเซียให้กับนักเรียนชั้นมัธยมปลายที่ขาดแคลนทุนทรัพย์ในเขตอำเภอซามารินดาและคูเตย
    ประเทศอินโดนีเซีย[]

-   LHIได้มอบเงินจำนวน 18,000,000
    รูเปียะห์อินโดนีเซียให้กับครูที่ได้รับรางวัลวิชาชีพดีเด่นในเขตอำเภอซามารินดาและคูเตย
    ประเทศอินโดนีเซีย

ด้านพัฒนาชุมชนและเกษตรกรรม[]

-   LHIได้สนับสนุนงบประมาณจำนวน 17,750,000
    รูเปียะห์อินโดนีเซียให้กับกลุ่มเกษตรผู้เพาะพันธุ์ปลาต่างๆ ในเขตหมู่บ้าน TANAH DATAR
    อำเภอคูเตย ประเทศอินโดนีเซีย

-   LHIได้สนับสนุนงบประมาณในการจัดซื้อเตาอบจำนวน 17,600,000
    รูเปียะห์อินโดนีเซียให้กับชุมชนที่ประกอบธุรกิจเครื่องปั้นดินเผาในเขตหมู่บ้าน TANAH DATAR
    อำเภอคูเตย ประเทศอินโดนีเซีย[]

-   LHIได้สนับสนุนงบประมาณจำนวน 32,230,000
    รูเปียะห์อินโดนีเซียเพื่อพัฒนาช่างฝีมือในเขตหมู่บ้าน Anggana อำเภอคูเตย
    ประเทศอินโดนีเซีย

-   LHIได้สนับสนุนงบประมาณจำนวน 43,975,000 รูเปียะห์อินโดนีเซียให้กับกลุ่มเกษตรกร
    ซึ่งประกอบอาชีพเลี้ยงเป็ดในเขตหมู่บ้าน MUARA BADAK อำเภอคูเตย ประเทศอินโดนีเซีย[]

-   LHIได้สนับสนุนงบประมาณในการจัดซื้อเครื่องจักรการเกษตรจำนวน 50,500,000
    รูเปียะห์อินโดนีเซียเพื่อพัฒนาเกษตรกรในเขตหมู่บ้าน SIDOMULYO อำเภอคูเตย
    ประเทศอินโดนีเซีย

ด้านสาธารณูปโภค[]

-   LHI ได้สนับสนุนงบประมาณจำนวน 53,883,360
    รูเปียะห์อินโดนีเซียเพื่อซ่อมแซมถนนและท่อระบายน้ำของหมู่บ้าน PAMPANG อำเภอซามารินดา
    ประเทศอินโดนีเซีย

-   LHIได้บริจาคเงิน 216,505,000
    รูเปียะห์อินโดนีเซียเพื่อปรับปรุงสนามฟุตบอลและสร้างสนามแบดมินตันให้หมู่บ้าน PAMPANG
    อำเภอซามารินดา ประเทศอินโดนีเซีย[]

-   LHI ได้บริจาคเงินจำนวน 61,660,000
    รูเปียะห์อินโดนีเซียเพื่อใช้ในการบูรณะปฏิสังขรณ์สุเหร่าในเขตอำเภอคูเตย
    ประเทศอินโดนีเซีย

-   LHI ได้สนับสนุนประมาณจำนวน 34,926,000
    รูเปียะห์อินโดนีเซียเพื่อการสร้างรั้วโรงเรียนที่ SUNGAI SIRING อำเภอซามารินดา
    ประเทศอินโดนีเซีย

-   LHI ได้สนับสนุนงบประมาณ 10,585,000
    รูเปียะห์อินโดนีเซียเพื่อใช้ในการปรับปรุงอาคารโรงเรียอนุบาลของหมู่บ้าน TANAH DATAR
    อำเภอคูเตย ประเทศอินโดนีเซีย[]

-   LHI ได้สนับสนุนงบประมาณ 100,000,000 รูเปียะห์อินโดนีเซีย ในการก่อสร้าง “LAMIN
    HOUSE” เพื่อใช้ในงานพิธีการต่างๆ ของชาว DAYAK, KUTAI, BANJAI ORGANIZATION
    ประเทศอินโดนีเซีย

ด้านสาธารณสุข[]

-   LHI ได้สนับสนุนงบประมาณจำนวน 15,600,000 รูเปียะห์อินโดนีเซีย
    เพื่อสร้างบ่อเก็บน้ำสะอาดสำหรับหมู่บ้านในอำเภอซามาริดา ประเทศอินโดนีเซีย

-   LHI ได้สนับสนุนงบประมาณจำนวน 27,500,000 รูเปียะห์อินโดนีเซีย
    เพื่อจัดซื้อคอนเทนเนอร์เก็บขยะ (GARBAGE CONTAINER) จำนวน 1 ชุด
    ให้กับอำเภอซามารินดา ประเทศอินโดนีเซีย[]

ด้านสิ่งแวดล้อม

-   LHI ได้ร่วมบริจาคพันธุ์พืชจำนวน 2,000 เมล็ดคิดเป็นเงิน 9,000,000 รูเปียะห์อินโดนีเซีย
    ให้กับโครงการพัฒนาพื้นที่สีเขียว (“EAST KALIMANTAN GREEN PROGRAM”)

-   LHI ได้บริจาคเงินในโครงการฟื้นฟูพื้นที่เสื่อมโทรม (“NATIONAL PLANTING EVENT”)
    ในประเทศอินโดนีเซียด้วยการปลูกต้นไม้คิดเป็นเงิน 14,080,000 รูเปียะห์อินโดนีเซีย

-   LHI ได้รับการมอบหมายจาก DIRECTORATE OF TECHNIQUE AND ENVIRONMENT
    แห่งประเทศอินโดนีเซียให้เป็นผู้จัดสัมมนาแนะนำเทคนิคในการปรับปรุงพื้นที่หลังการทำเหมืองถ่านหิน
    โดยสนับสนุนงบประมาณในการดำเนินการเป็นเงิน 7,300,000 รูเปียะห์อินโดนีเซีย

-   LHI ได้บริจาคเงินจำนวน 100,000,000
    รูเปียะห์อินโดนีเซียเพื่อใช้ในการอพยพและช่วยเหลือผู้ประสบภัยเนื่องจากสะพานถล่มในเขตอำเภอคูเตย
    จังหวัดกาลิมันตันตะวันออก

[][][][][][][]การผลิตเอทานอลเพื่อใช้เป็นเชื้อเพลิงของบริษัท ไทย อะโกร เอ็นเนอร์ยี่
จำกัด (มหาชน) (“ไทยอะโกร”)
ซึ่งเป็นบริษัทย่อยได้วางแผนแก้ไขปัญหาน้ำเสียจากขบวนการผลิตเอทานอลที่อาจจะส่งผลกระทบต่อสิ่งแวดล้อมอย่างครบวงจร
โดยน้ำเสียจากขบวนการผลิตเอทานอลที่ผ่านระบบบำบัดและผลิตก๊าซชีวภาพแล้ว
ซึ่งยังมีธาตุอาหารที่เป็นประโยชน์ต่อพืชไปใช้สำหรับการทำเกษตรกรรมโดยจะไม่มีระบายน้ำเสียจากขบวนการผลิตเอทานอลออกสู่สิ่งแวดล้อมภายนอกอย่างเด็ดขาดภายใต้แนวคิด
ZERO DISCHARGE

ในปี 2554 ศูนย์จำหน่ายถ่านหินอยุธยาและบริษัท ไทย อะโกร เอ็นเนอร์ยี่ จำกัด (มหาชน)
ได้ใช้จ่ายเงินเพื่อสนับสนุนกิจกรรมต่างๆ
เพื่อส่งเสริมคุณภาพชีวิตของชุมชนสังคมและสิ่งแวดล้อมอย่างต่อเนื่องอยู่ตลอดเวลา

ด้านศาสนาและประเพณี

-   ศูนย์จำหน่ายถ่านหินอยุธยาได้สนับสนุนงบประมาณจัดงานรดน้ำดำหัวผู้สูงอายุพร้อมทั้งแจกของขวัญเพื่อสืบสานวัฒนธรรมไทยเนื่องในประเพณีสงกรานต์ของหมู่ที่
    1 และ 2 ตำบลคลองสะแก อำเภอนครหลวง จังหวัดพระนครศรีอยุธยา

-   ศูนย์จำหน่ายถ่านหินอยุธยาได้สนับสนุนงบประมาณจัดกิจกรรมกวนข้าวทิพย์เนื่องงานวันวิสาขบูชาวัดทรงธรรม
    อำเภอนครหลวง จังหวัดพระนครศรีอยุธยา

-   ศูนย์จำหน่ายถ่านหินอยุธยาถวายเทียนเนื่องในวันเข้าพรรษาวัดทองทรงธรรม, วันเสด็จ,
    วันบ้านดาบและวัดบันได อำเภอนครหลวง จังหวัดพระนครศรีอยุธยา

-   บริษัท ไทย อะโกร เอ็นเนอร์ยี่ จำกัด (มหาชน)
    ร่วมเป็นเจ้าภาพทอดกฐินสามัคคีวัดแจงและวัดใหม่ฉายหิรัฐ จังหวัดสุพรรณบุรี

ด้านการศึกษาและกีฬา

-   บริษัท ไทย อะโกร เอ็นเนอร์ยี่ จำกัด (มหาชน)
    สนับสนุนงบประมาณในการจัดทำประตูรั้วและมอบอุปกรณ์กีฬาให้โรงเรียนวัดโคกพระ
    ตำบลแจงงาม อำเภอหนองหญ้าไซ จังหวัดพระนครศรีอยุธยา

-   บริษัท ไทย อะโกร เอ็นเนอร์ยี่ จำกัด (มหาชน)
    ร่วมกับองค์การบริหารส่วนตำบลหนองมะค่าโมง
    เลี้ยงอาหารกลางวันเด็กนักเรียนโรงเรียนบ้านใหม่กิโลแปด อำเภอด่านช้าง จังหวัดสุพรรณบุรี

-   ศูนย์จำหน่ายถ่านหินอยุธยาได้บริจาคเงินเพื่อซื้อโปรเจคเตอร์พร้อมจอจำนวน 1
    ชุดให้โรงเรียนวัดเสด็จ อำเภอนครหลวง จังหวัดพระนครศรีอยุธยา

-   ศูนย์จำหน่ายถ่านหินอยุธยาได้สนับสนุนงบประมาณในการว่าจ้างครูให้กับโรงเรียนวัดทองทรงธรรม
    อำเภอนครหลวง จังหวัดพระนครศรีอยุธยา

-   ศูนย์จำหน่ายถ่านหินอยุธยาได้มอบทุนการศึกษาจำนวน 40
    ทุนให้กับนักเรียนชั้นประถมโรงเรียนวัดทองทรงธรรม อำเภอนครหลวง
    จังหวัดพระนครศรีอยุธยา เนื่องในวันสถาปนาโรงเรียนครบ 79 ปี

-   ศูนย์จำหน่ายถ่านหินอยุธยาได้มอบทุนการศึกษาจำนวน 30 ทุนให้กับ นักเรียนโรงเรียนวัดเสด็จ
    อำเภอนครหลวง จังหวัดพระนครศรีอยุธยา

-   ศูนย์จำหน่ายถ่านหินอยุธยาได้มอบนมเปรี้ยวให้กับนักเรียนใน “โครงการค่ายธรรมะ”

[]ด้านพัฒนาชุมชนและสิ่งแวดล้อม

-   ศูนย์จำหน่ายถ่านหินอยุธยาได้ร่วมกับชาวบ้านหมู่บ้านที่ 1 ตำบลคลองสะแก อำเภอนครหลวง
    จังหวัดพระนครศรีอยุธยา จัดทำกิจกรรม BIG CLEANING & COMMUNITY DAY
    โดยร่วมกันทำความสะอาดและปลูกต้นไม้

-   []ศูนย์จำหน่ายถ่านหินอยุธยาได้รับเกียรติบัตรจากผู้ว่าราชการจังหวัดพระนครศรีอยุธยาจากการที่บริษัทฯ
    ได้ให้การสนับสนุนกิจกรรมในโครงการพระราชดำริ (ฟาร์มตัวอย่างหนองงูเห่า)
    ตำบลบางระกำ อำเภอนครหลวง จังหวัดพระนครศรีอยุธยา

-   []ศูนย์จำหน่ายถ่านหินอยุธยาได้สนับสนุนงบประมาณก่อสร้างสะพานชั่วคราวให้กับชาวบ้านหมู่ที่
    1 ตำบลคลองสะแก อำเภอนครหลวง
    จังหวัดพระนครศรีอยุธยาเพื่อใช้เป็นทางสัญจรข้ามคลองชลประทาน

-   ศูนย์จำหน่ายถ่านหินอยุธยาได้มอบอุปกรณ์สำนักงานเพื่อไว้ใช้งานที่ศาลาเอนกประสงค์ของหมู่บ้านหมู่ที่
    1 ตำบลคลองสะแก อำเภอนครหลวง จังหวัดพระนครศรีอยุธยา

-   []ศูนย์จำหน่ายถ่านหินอยุธยาได้มอบถุงยังชีพจำนวน 214 ชุด และผ้าห่มนวมจำนวน 160
    ผืนให้กับผู้ประสบภัยน้ำท่วมในเขตหมู่ที่ 1 และ 2 ตำบลคลองสะแก อำเภอนครหลวง
    จังหวัดพระนครศรีอยุธยา

-   []บริษัท ไทย อะโกร เอ็นเนอร์ยี่ จำกัด (มหาชน)
    ได้มอบสิ่งของและอาหารเพื่อช่วยผู้ประสบอุทกภัยในเขตเทศบาล ตำบลท่าโขลง จังหวัดสิงห์บุรี

-   []บริษัท ไทย อะโกร เอ็นเนอร์ยี่ จำกัด (มหาชน)
    ได้ร่วมกับชาวบ้านทำการปลูกปาล์มน้ำมันในบริเวณที่ดินของบริษัทฯ จำนวน 10 ไร่
    เพื่อร่วมเฉลิมพระเกียรติเนื่องในวโรกาสมหามงคลเฉลิมพระชนม์พรรษา 84 ปี
    ของพระบาทสมเด็จพระเจ้าอยู่หัวภูมิพลอดุลยเดชเพื่อเป็นการสร้างจิตสำนึกในการรักษาสิ่งแวดล้อม

[]